El carrer Colón canvia l’arbratge i les plantes aromàtiques com a mesura de sostenibilitat i respecte a l’entorn
2025-07-24

El dilluns 24 de juny, el carrer Colón començarà a canviar la seua fisonomia. Amb l’objectiu de millorar l’entorn i dins de les mesures de sostenibilitat que desenvolupa l’Ajuntament en favor de la ciutadania i de cura del medi ambient, es canviaran les espècies arbòries i les plantes aromàtiques de carrer.

Per a això, la via patirà talls de trànsit ja que és necessari el treball de grues de grans dimensions per a procedir a la retirada de l’arbratge actual i la plantació de les 32 noves llimeres.

Els talls es faran per trams al llarg de tota la setmana, sent el primer, el dilluns 24 de juny, el comprés entre la Plaça de la Concòrdia fins al carrer Primavera. Els talls estan previstos de 07.00 a 14.00 hores, però el carrer es podrà obrir en el cas de finalitzar abans. Els treballs aniran avançant al llarg de la setmana fins a arribar a la Plaça Gómez Ferrer, on finalitzarà la replantació.

Com s’ha assenyalat, l’Ajuntament, a través de la Regidoria de Serveis Municipals, dirigida per Manuel Pérez Menero, durà a terme no només la plantació de les llimeres i de variades plantes aromàtiques sinó que, també, replantarà en diferents punts del municipi les espècies que es retiren del carrer Colón i que donaran vida a altres zones de Burjassot.

Amb esta acció, l’Ajuntament continua amb el seu compromís de respecte i cura de Burjassot, apostant per canvis ambientals que milloren el seu entorn.